**דף הצעה להובלת והקמת אספות עם**

**נכתב ע"י צוות פעילי מאהלים בסמינר מובילי אספות עם**

דף זה הוא דף ראשוני שבא לאסוף ניסיונות ורעיונות של פעילי מאהלים, אנחנו מזמינים את כל מי שמעוניין להוסיף רעיונות ולפתח את מה שכתוב בדף זה. מטרתו הוא לתת מקסימום כלים למובילי אספות עם.

**איך מגדילים ויוצרים את מעגל האנשים לאספות העם?**

* חיבור לארגונים קיימים בשכונות ואנשי מפתח שמובילים ציבור ושיוכלו להצתרף.
* פעילות תרבותית בשכונות בסגנון קבלות שבת, הופעות והרצאות שייצרו עניין ורצון לקחת חלק.
* איספות במקומות ציבוריים- לדאוג שיושבים בחוץ על מנת לייצר סקרנות והתעניינות מצד הציבור, שאנשים יוכלו לראות ולהצתרף.
* הגרעין הקשה שלה המאהל ילך תחילה להפגש לתקופה עם מבנים חברתיים קיימים (התאגדות עובדים שקיימת בעיר, פורום פעילים) לעצב יחד איתם תפיסה על מהי אספות עם ואז להזמין אותם לאחר שנוצרה שיחת עומק, רצון והבנה של מהי המסגרת הזו.
* הזמנה לאספות עם מעבר למרחב האינטרנטי ומעבר לקהילה הקיימת (פוסטרים, שלטים וכו'...).
* שימוש בעיתונות מקומית (הזמנה וסיקור).
* חג סוכות- להגיע לסוכות של תושבים בעיר (בהזמנה כמובן) ולהקים סוכות עירוניות ושכונתיות.
* בניית לו"ז חודשי עם נושאי האסיפה ופרסומו.
* אם יש מחסור של פעילים, ניתן להקים שולחן של הגופים הקיימים היום בעיר ולהפוך אותו למעין אסיפת עם.
* אם בוחרים ללכת על אספיות שכונתיות חשוב והכרחי שלפחות חלק ממובלי האסיפה יהיו אנשים מהשכונה.
* אם יש מספר אספות בעיר כדאי לקבוע את האספות באותו יום בכל השכונות.
* מאהל נודד- כל פעם לשבת בשכונה אחרת כדי לחשוף את כל תושבי העיר לרעיון.

**תוכן האסיפה:**

* אסיפות עם על פי נושאי חתך (חינוך, דיור וכדומה).
* פיתוח רעיון האסיפות הנושאיות- על מנת להצליח להביא את הציבור מתחילים מחודש שעוסק בנושאי הליבה (חינוך, דיור, בריאות, רווחה, תעסוקה), לכל נושא תוקדש שיחה. ניתן לשיחה בנושא מסויים להביא אנשים בעיר שזהו תחום העיסוק שלהם, למשל לנושא חינוך ניתן להביא חדרי מורים וכדומה. אחרי כל פגישה בנושא תפתח וועדה עירונית שתתעסק בתחום ותתחבר. הוועדות שיווצרו יהיו חלק מאספת העם, יובילו מאבקים מקומיים על פי הנושא ויתחברו לועדות הארציות בנושאים המדוברים.
* לקחת נושאים מקומיים ולחבר אותם לנושאים ארציים. אם יש בעייה עם דיור בעיר חשוב לעשות את החיבור לכך שזה בעייה במדיניות ממשלתית ובפעולה של משרד השיכון, על מנת שאנשים יבינו שזה לא מאבק לוקאלי.
* לעשות אסיפה ארצית של פעילים, ולא רק של נציגים.
* קבלת כלים למעורבות דמוקרטית.
* הרחבה של קבלת כלים- דרך טובה לפיתוח כלים אלו זה התנסות של הקהילה בפתרון בעייה מקומית.
* למידת עומק על נושאי צדק חברתי, דמוקרטיה וממשל.
* היכרות עם המנגנונים המקומיים והארציים, איך דברים עובדים, מהם הזכויות של האזרחים, איפה אזרחים יכולים לקחת חלק וכדומה.
* ליצר שפה אחידה במאבק הארצי, שם אחיד.
* התחלת האסיפה בדף קצר שנותן כיוון, מעין בית מדרש קצר.
* בכל אסיפה יש החלטה שצריך לקבל.
* חשוב לומר מראש מה הנושא.
* מחאות על סוגיות עירוניות.

**רעיונות לצוותים שיכולים לקום מתוך האסיפה:**

* צוות אסיפה- תפקידו להכין את האספות הבאות.
* צוות קישור לארצי- נמצא בקשר עם אספות אחרות.
* שיווק/ פרסום.
* בעיות נקודתיות- לוקח אחריות על בעיות ספציפיות של אנשים במאהל או בקהילה.
* צוות תרבות- להוביל תרבות במאהל.
* צוות אקטיביזים- ליצר דרכי פעולה לציבור בעיר (הפגנות, חרמים וכדומה)
* צוות שכונות- צוות שנוסע לשכונות שונות ובמעלה בהם את המודעות למאבק ולאסיפה.

**נק' חשובות על אספות העם מספרד:**

1. לכל המשתתפים יש מטרה משותפת.
2. ההחלטה היא החלטה בקונצנזוס, משמע החלטה לא בהצבעה אלא בניסיון להגיע להחלטה משותפת שמצליחה להכיל בתוכה את מקסימום הרצונות של מקסימום משתתפים.
3. הפגישות קורות במרחבים ציבוריים.
4. האסיפה הכללית מורכבת מנציגים מאסיפות שכונתיות. מנדט הנציגים הוא אך ורק ליצג את הועדות השכונתיות. על מנת להקל על התהליך הועדות השכונתיות מחליטות על קווים אדומים- מה בהגדרה שלהם חייב לקרות ומה מבחינתם אסור שיקרה, החלטה זו תוחמת ומכוונת את הנציגים. אם עולה משהו שלא דובר באסיפות השכונתיות הוא חוזר אליהם, ואח"כ חוזר לאסיפה. כך עד שמתקבלת החלטה בקונצנזוס.

**רקע על תנועת המחאה בספרד כמקור השראה לרעיון אספות העם:**

המחאה בספרד – ראיון עם אריץ גרסייה

שני, 29 אוגוסט 2011 14:02 המרכז לאינפורמציה אלטרנטיבית

רצינו גם דמוקרטיה אמיתית – דמוקרטיה ישירות מהשכונות, לא רק להצביע פעם בארבע שנים. קשה לקבל החלטות באסיפות של 3000, 4000 או 5000 איש, לכן הקמנו ועדות קטנות יותר. אתה יכול לעבוד באיזו ועדה שאתה רוצה. ההחלטות מגובשות קודם כל בוועדות. לאחר מכן כל החלטה מובאת לאישור באסיפה. אם יש מחלוקת על הצעה מסוימת היא חוזרת לדיון בוועדה, יחד עם המתנגדים להצעה. לאחר הדיון החוזר היא מובאת שוב בפני האסיפה.

 האסיפות בשכונות השונות מתקיימות פעם בשבוע. בנוסף יש אסיפה כללית, שבה יש לפחות שני נציגים מכל אסיפה שכונתית.

 בברצלונה פועלות הוועדות הבאות:

ועדת פעילויות – אחראית על תכנון וארגון הפעילויות הפוליטיות והתרבותיות של התנועה.

ועדת ארגון עצמי – עוסקת בארגון הפנימי של התנועה – בעיקר נוכח האתגרים שיוצרת התרחבות המחאה לשכונות.

ועדת תוכן – עוסקת בגיבוש דרישות המחאה.

ועדת גיוון תפקודי – עוסקת בהנגשת המחאה לקהלים רחבים ככל האפשר, למשל לאנשים עם מוגבלויות.

ועדת תרבות.

ועדת הפצה – עוסקת בעבודה עם התקשורת.

ועדת כלכלה ומשאבים – עוסקת בגיוס משאבים לתנועה.

ועדת חינוך – ועדה המורכבת בעיקר ממורים ועוסקת בתגובת התנועה להתקפות על החינוך.

ועדת התרחבות – עוסקת בהרחבת המחאה לשכונות נוספות.

ועדת פמיניזם.

ועדת מידע ומחשוב – עוסקת באלמנטים המקוונים של התנועה, למשל שידורי האסיפות באינטרנט.

ועדת קשרים בין מאהלים.

ועדת סביבה – עוסקת גם בגיבוש דרישות המחאה בנושאים סביבתיים, וגם בארגון המחאה באופן שיהיה ידידותי לסביבה (פינוי פסולת וכדומה).

ועדת בריאות – מורכבת מעובדי מערכת הבריאות. עוסקת גם בגיבוש הדרישות בתחום הבריאות וגם במתן טיפול רפואי ראשוני למפגינים שנפגעים במקרה של דיכוי אלים (שאיפת גז מדמיע וכדומה).

ועדת גיוס ושביתות – עוסקת בעיקר בארגון שביתה כללית לתמיכה במחאה. השביתה תתקיים כנראה לקראת אוקטובר.

 האינדיבידואלזציה של החברה גרמה לפירוק השכונות. אתה כבר לא מכיר את השכנים שלך. אבל אתה לא יכול להיות בסולידריות עם מי שאתה לא מכיר. עכשיו אנשים מכירים את השכנים שלהם. במקביל למחאה התפתחה גם תנועה של קואופרטיביים של צרכנים שהתפשטה בשכונות והשתלבה במחאה. גם בזכות הקואופרטיבים אנשים בשכונות התחילו להכיר זה את זה.

בעיני זה מדהים לראות אנשים מכל הגילאים משתתפים בתנועה. אחד הדברים לגבי התנועה הזו הוא שהיא לא סגורה – כל אחד עושה מה שהוא רוצה. כך יש לנו אלפי סמלים ואלפי שלטים שונים.

מה היחסים בין ההתארגנויות בערים השונות?

לאסיפה הכללית של כל עיר יש מנדט משלה. מדריד לא יכולה להגיד לברצלונה מה לעשות ולהפך. אבל כיוון שהנושאים הם משותפים מארגנים הרבה פעילויות משותפות, למשל הפגנות על אותו נושא שמתקיימות בו זמנית בערים השונות